钦定古今图书集成/明伦汇编/闺媛典/第168卷 > 徐凤梧妻魏氏
## 钦定古今图书集成/明伦汇编/闺媛典/第168卷 > 徐凤梧妻魏氏

按《萧山县志》：魏氏，徐凤梧妻。梧浪游客死，氏年二十，
守一子，奉姑以居，昼夜辟纑，易粟以爨。及姑没，子为
奸人诱卖，氏独处一室，灶常无烟，雪夜以草荐自覆。
或谋娶之，惕以威势。氏曰：“人不畏死，又何畏焉？我必
不以穷饿故辱我祖先也。”后子长，得脱归，渔钓为业，
以养母焉。